### 9.      Beslutning vedrørende forslag om etablering af en genbrugsbutik til salg af effekter fra genbrugspladserne

**Åbent**

Sagsnr.: 326-2016-14891       J.nr.: 07.01.00            Dokumentnr.:
326-2016-88367

**Sagstype**

Drøftelse.

**Resume og sagens baggrund**

Johannes DamNoveren har ved brev af 3. februar 2016 spurgt om
Kalundborg Kommunes holdning i forhold til etablering af en direkte
genbrugsbutik under navnet "Gensalg.dk" i Kalundborg Kommune.
Butikken foreslås eventuelt etableret i tilknytning til [adresse] -
eventuelt på den gamle materielgård i Gørlev.

Administrationen har deltaget aktivt i dialogen om
mulighederne omkring en genbrugsbutik og oplyst om, at der i dag er frivillige
foreninger, der indsamler genbrugeligt affald.

**Indstillinger**

Chefen for Vej, Ejendom og Affald indstiller, at der ikke på
nuværende tidspunkt indgås aftale med Johannes DamNoveren om etablering af en
genbrugsbutik.

**Behandling**

Teknik- og Miljøudvalget.

**Sagsfremstilling**

Bestyrelsen for Kara/Noveren har på sit møde den 18. maj
2015 besluttet, at selskabet vil tilbyde ejerkommunerne en tilvalgsydelse om
direkte genbrug.

Direkte genbrug kan være en af mulighederne i forhold til
målsætningen i regeringens Ressourceplan om 50 % genanvendelse af husholdningsaffaldet
i 2022.

Kommunerne skal genbruge, og ikke mindst forberede til
genbrug, i langt større omfang end det sker i dag, hvis denne målsætning skal
nås.

Et element i at realisere ressourceplanen er at sortere
genbrugsmaterialer fra affaldet med henblik på salg til private, såkaldt
direkte genbrug.

En del genbrugsmaterialer kan umiddelbart sælges til kunder
efter sorteringen. Andre effekter har brug for, at der foretages en
forberedelse til genbrug - en såkaldt upcykling. Ved forberedelsen til genbrug
kan der ske en mindre reparation/forbedring, hvorefter effekterne kan sælges
videre til kunder.

Projektet skal bidrage til den cirkulære økonomi gennem salg
af effekter, som ellers ville være blevet kasseret som affald.

Johannes DamNoveren oplyser endvidere, at en sidegevinst til et
sådant projekt vil være, at det bliver muligt at skabe en meningsfyldt
aktivering af for eksempel kontanthjælpsmodtagere, samt unge tilknyttet en
særlig uddannelse.

Effekterne registreres i form af omsætning samt i form af
skønnet vægt.

Projektet skal inden for en 5-årig periode
omkostningsmæssigt kunne gå i [adresse]. Dette kræver en årlig omsætning i år 5 - og
fremadrettet - på minimum 1.250.000 kr.

I dag indsamler frivillige foreninger genbrugeligt affald,
og på den baggrund anbefaler administrationen, at der ikke på nuværende
tidspunkt indgås aftale med Johannes DamNoveren omkring etablering af en
genbrugsbutik.

**Økonomiske konsekvenser**

Såfremt det besluttes at etablere en genbrugsbutik i
Kalundborg Kommune, vil kommunen skulle afholde nettoomkostningerne ved
projektet.

Nettoomkostningerne forventes således:

|  |  |  |  |  |
| --- | --- | --- | --- | --- |
| År 1 | År 2 | År 3 | År 4 | År 5 |
| -773.490 kr. | -534.095 kr. | -35.118 kr. | -36.171 kr. | 220.244 kr. |

Altså forventes der i år 5 en nettofortjeneste på 220.244
kr.

Nettoomkostningerne ville skulle finansieres over
renovationsområdet.